Ιβάν Σίσκιν

Ο **Ιβάν Ιβάνοβιτς Σίσκιν** (ρωσ. Ива́н Ива́нович Ши́шкин, 25 Ιανουαρίου 1832 – 20 Μαρτίου 1898) ήταν Ρώσος ζωγράφος ειδικευμένος στην τοπιογραφία.

## Βιογραφικά στοιχεία
[thumb|left|155px|upright|Ο Σίσκιν ζωγραφισμένος από τον [Ιβάν Κραμσκόι το 1873]]
thumb|left|155px|Ρωσικά γραμματόσημα που απεικονίζουν τον Σίσκιν.
Ο Σίσκιν γεννήθηκε στην πόλη Γιελάμπουγκα του Κυβερνείου Βιάτκα της τότε Ρωσικής Αυτοκρατορίας (σήμερα στη Ρωσική Δημοκρατία του Ταταρστάν) από οικογένεια Ρώσων εμπόρων. Τελείωσε το Γυμνάσιο του Καζάν και κατόπιν φοίτησε τέσσερα χρόνια στη Σχολή Ζωγραφικής, Γλυπτικής και Αρχιτεκτονικής της Μόσχας και ύστερα στην Αυτοκρατορική Ακαδημία Τεχνών, στην Αγία Πετρούπολη, από το 1856 έως το 1860, αποφοιτώντας με άριστα και ένα χρυσό μετάλλιο. Του δόθηκε η αυτοκρατορική υποτροφία για να συνεχίσει την κατάρτισή του στην Ευρώπη. Πέντε χρόνια αργότερα ο Σίσκιν έγινε μέλος της Αυτοκρατορικής Ακαδημίας Τεχνών, μετέπειτα καθηγητής της ζωγραφικής εκεί από το 1873 μέχρι το 1898.

Με την υποτροφία ο Σίσκιν έζησε και ζωγράφισε στην Ελβετία και τη Γερμανία. Επιστρέφοντας στην Αγία Πετρούπολη, έγινε μέλος του κύκλου των Πιριντβίζνικι και της Εταιρείας Ρώσων Οξυγράφων. Συμμετέσχε σε εκθέσεις στην Ακαδημία Τεχνών, στην Πανρωσική Έκθεση στη Μόσχα το 1882, στο Νίζνι Νόβγκοροντ (1896) και στις Παγκόσμιες Εκθέσεις (των Παρισίων το 1867 και το 1878, και της Βιέννης το 1873). Η μέθοδος ζωγραφικής του Σίσκιν βασιζόταν πάνω σε αναλυτικές μελέτες της φύσεως. Κατέστη διάσημος για τα δασικά τοπία του, ενώ ήταν επίσης άριστος σχεδιαστής και λιθογράφος.

Ο Ιβάν Σίσκιν είχε μια εξοχική κατοικία στη Βύρα, στα νότια της Αγίας Πετρουπόλεως. Εκεί ζωγράφισε μερικές από τις ωραιότερες τοπιογραφίες του. Τα έργα του Σίσκιν ξεχωρίζουν για την ποιητική απεικόνιση των εποχών του έτους στα δάση, της άγριας φύσεως, των ζώων και των πουλιών. Το 1891 διορίσθηκε καθηγητής και επικεφαλής του μαθήματος της Τοπιογραφίας στην «Σχολή Προηγμένης Τέχνης» της Ακαδημίας Τεχνών. Το 1898, λίγο προτού πεθάνει, ολοκλήρωσε το έργο του «Η συστάδα των πεύκων». Απεβίωσε σε ηλικία 66 ετών στην Αγία Πετρούπολη, ενώ φιλοτεχνούσε έναν νέο πίνακα ζωγραφικής.

* Ο αστεροειδής 3558 Σίσκιν, που ανακαλύφθηκε από τη Σοβιετική αστρονόμο Λιουντμίλα Ζουράβλιοβα το 1978, πήρε το όνομά του από το όνομα του Ιβάν Σίσκιν.

## Πίνακες του Σίσκιν

Αρχείο:Utro v sosnovom lesu.jpg|«Πρωινό σε ένα πευκοδάσος», 1889
Αρχείο:Ivan Shishkin - Рожь - Google Art Project.jpg|«Χωράφι με σίκαλη», 1878
Αρχείο:Ivan Ivanovich Shishkin - Oak Grove, 1887.jpg|«Συστάδα από βελανιδιές», 1887
Αρχείο:1880er Ivan Shishkin Wald anagoria.JPG|«Δάσος», 1895
Αρχείο:Ivan Shishkin - Winter.JPG|«Χειμώνας», 1890
Αρχείο:Шишкин И. И. (1891) На севере диком.jpg|«Στον άγριο Βορρά», 1891
Αρχείο:Iwan Iwanowitsch Schischkin - Rain in an Oak Forest.jpg|«Βροχή σε δάσος από βελανιδιές», 1891
Αρχείο:Иван Иванович Шишкин - Берёзовый лес.jpg|«Δάσος από σημύδες» 1871
Αρχείο:ShishkinII SosnaNaPeskeRYB.jpg|«Πεύκο πάνω στην άμμο», 1884
Αρχείο:1889 Shishkin Felsige Landschaft anagoria.JPG|«Βραχώδες τοπίο», 1889
Αρχείο:Ivan Shishkin - View on the Outskirts of St. Petersburg.JPG|«Τοπίο έξω από την Αγία Πετρούπολη», 1856
Αρχείο:Иван Шишкин После шторма в Мери-Хови 1891.jpg|«Μετά τη θύελλα στο Μέρι Χόβι», 1891
Αρχείο:Ivan Ivanovich Shishkin - Forest distant views, 1884.jpg|«Δασική απόσταση», 1884


## Παραπομπές


## Βιβλιογραφία
* 

## Εξωτερικοί σύνδεσμοι

* Πίνακες του Σίσκιν στην Πινακοθήκη «Τάναϊς» 
* Το «Πρωινό σε ένα πευκοδάσος» , περιγραφή του πίνακα
* «Χωράφι με σίκαλη» , περιγραφή του πίνακα
* Το σύνολο των έργων του Σίσκιν 
* Το σπίτι-μουσείο του Ιβάν Σίσκιν στη Γιελάμπουγκα

Κατηγορία:Ρώσοι ζωγράφοι
Κατηγορία:Ζωγράφοι τοπίων